stanford-oval/wikipedia huggingface dataset:
Narodnaja
Aiheesta muualla

Narodnaja (Arkistoitu – Internet Archive) (venäjäksi) (geo.1september.ru)
Narodnaja-vuoresta venäläisissä nettitietosanakirjoissa (venäjäksi)
CS Sedan Ardennes

CS Sedan Ardennes on ranskalainen jalkapalloseura, joka on perustettu vuonna 1919. Koillis-Ranskassa sijaitsevan Ardennesin departementin Sedanin kaupungista kotoisin olevan seuran lempinimi on Les sangliers, villisiat.
Saavutukset

Cup-mestaruudet: 2 (1956, 1961)
Ligue 2-mestaruudet: 1 (1955)
Entisiä pelaajia

Roger Lemerre (1961–1969)
Salif Diao (2000–2002)
Henri Camara (2001–2003)
Nadir Belhadj (2004–2007)
Michaël Ciani (2005–2006)
Mansour Boutabout (2005–2008)
Abdelnasser Ouadah (2006–2007)
Grégory Pujol (2006–2007)
Joseph-Désiré Job (2006–2007)
Alaeddine Yahia (2006–2008)
Djamel Abdoun (2007–2008)
Aiheesta muualla

Joukkueen viralliset sivut (Arkistoitu – Internet Archive) (ranskaksi)
Botania

Botanian kasvihuoneet talvella
Botania on taidepuutarha ja tapahtumapuutarha Joensuun Linnunlahdella.
Puutarhan kokoelma on perustettu 1957, ja siihen kuuluu 2 000 lajia. Se on Joensuun merkittävimpiä matkailukohteita.
Itä-Suomen yliopisto teki kasvitieteellisestä puutarhasta lakkautuspäätöksen keväällä 2012, mikä herätti runsaasti suuttumusta Joensuussa. Lakkautuspäätöstä vastustettiin, ja puutarhalle etsittiin osittain yksityistä rahoitusta.  Monta vuotta Botania toimi lahjoitusten ja vapaaehtoisten voimin, ja näkyvyyttä ja kävijöitä hankittiin sosiaalisen median kautta sekä järjestämällä erilaisia yleisötapahtumia.
Valotaiteilija Kari Kola perusti yhdessä Teemu Purmosen ja Markku Pesosen kanssa Joensuun Botania Oy:n ja osti Botanian toimitilat sen nimiin Suomen yliopistokiinteistöiltä vuoden 2018 alussa. Kasvien ja eläinten hoitaminen jäivät yhä Botanian ystävät ry:n vastuulle, mutta koko liiketoiminta siirtyi uudelle Joensuun Botania Oy:lle. Kari Kola tiimeineen remontoi Botanian alkuvuodesta 2018. Botania avattiin yleisölle uudelleen kesäkuussa 2018. Tavoitteena kolminkertaistaa kävijämäärä ja saada jopa kansainvälistä julkisuutta muun muassa runsaan tapahtumatarjonnan, vaihtuvien näyttelyiden sekä uudistusten avulla. Saman vuoden lokakuussa Kari Kola osti yrityskumppaneidensa osuudet Joensuun Botaniasta itselleen, ja omistaa sen siis nyt kokonaisuudessaan yksin.
Projektin alku on ollut hyvin haastava, koska alue oli päässyt huonoon kuntoon resurssipulan takia. Voimakkailla toimenpiteillä aluetta on kunnostettu ja raivattu viimeiset vuodet koko Botanian tiimin voimin. Botanian ystävät ry auttaa edelleen toimintaa mm. vuotuisten kevät-talkoiden avulla joissa alueen ihmiset voivat tulla auttamaan kunnostustöissä.[lähde? ]
Puutarhan yhteydessä on myös yli 70 hehtaarin suuruinen kasvitieteellinen puisto eli arboretum, jonka omistaa Joensuun kaupunki.
Aiheesta muualla

Botanian viralliset sivut
Botanian ystävät (Arkistoitu – Internet Archive)
Botanian Facebook-sivu
Juuso - Puhuva Papukaija (Botanian maailmankuulu keulakuva)
Nikitin

Nikitin (ven. Никитин) on venäläinen sukunimi. Se voi viitata muun muassa seuraaviin henkilöihin:
Afanasi Nikitin (k. 1472), venäläinen tutkimusmatkailija
Gleb Nikitin (s. 1977), venäläinen poliitikko ja kuvernööri
Ivan Nikitin (1824–1861), venäläinen runoilija
Jevgeni Nikitin (s. 1973), venäläinen bassobaritoni
Juri Nikitin (s. 1978), ukrainalainen trampoliinivoimistelija ja olympiavoittaja
Mihail Nikitin (s. 1971), venäläinen ammattilaisjalkapalloilija
Nikita Nikitin (s. 1966), venäläinen jääkiekkoilija
Nikolai Nikitin (1895–1963), venäläinen neuvostokirjailija
Olli Nikitin (s. 1981), suomalainen koripalloilija
Valeri Nikitin (s. 1939), neuvostoliittolainen jääkiekkoilija
Vladimir Nikitin (s. 1959), venäläinen hiihtäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Botanitšnyi sadin metroasema

| Botanitšnyi sad |
| --- | --- |

 Harkovan metro 
Perustiedot
Metrolinjat:  Oleksijivska-linja
Sijainti:  50°1′38″N, 36°13′23″E
Paikkakunta:  Harkova, Ukraina
Avattu:  21. elokuuta 2004
Rakenne
Tyyppi:  tunneliasema
Botanitšnyi sad (ukr. Ботанічний сад, ven. Ботанический сад, Botanitšeski sad) on Harkovan metron Oleksijivska-linjan asema. Sen eteläpuolella on Naukovan metroasema ja pohjoispuolella 23 Serpnjan metroasema. Asema avattiin 21. elokuuta 2004.
Galleria

Asema rakenteilla: ”Aseman avajaiset elokuussa 2004”.
Asema rakennusvaiheessa.
Narodnaja gazeta

Narodnaja gazeta (valkoven. Народная газета) on 2. lokakuuta 1990 perustettu valkovenäläinen sanomalehti, jonka asema on virallistettu Valko-Venäjän lainsäädäntöön virallisten ilmoitusten julkistajana. Sen julkaisija on maan parlamentti.
Lehti on yksi seitsemästä valkovenäläisestä julkishallinnollisesta sanomalehdestä, jossa Valko-Venäjän presidentinvaalien ehdokkaat 2006 saivat esittää, viidellä konekirjoitussivulla ylittämättä välilyönnit mukaan lukien 10 000 kirjoituslyöntiä tietokoneella, vaaliohjelmansa, mikäli toivat sen lehden toimitukselle 26. helmikuuta 2006 mennessä.[lähde? ]
Aiheesta muualla

Narodnaja gazeta «Народная газета» (Arkistoitu – Internet Archive) (venäjäksi)
Valko-Venäjän keskusvaalilautakunnan päätös sanomalehdistä, missä ehdokkailla on oikeus saada ohjelmansa julkaistuksi (Arkistoitu – Internet Archive) (venäjäksi)
Belgian Grand Prix 2022

|  Belgian Grand Prix 2022  |
| --- | --- |
 14. osakilpailu 22 osakilpailusta kaudella 2022. 

Päivämäärä:  28. elokuuta 2022
Rata:  Circuit de Spa-Francorchamps
Sijainti:  Stavelot ja Malmedy, Belgia
Ratatyyppi:  Moottorirata
Radan pituus:  7,004 km
Kilpailun pituus:  44 kierrosta, 308,052 km
Sää:   Puolipilvinen
Paalupaikka
Kuljettaja:   Carlos Sainz   (Ferrari)
Paaluaika:  1.44,297
Palkintokoroke
Voittaja:   Max Verstappen   (Red Bull Racing)
Toinen:   Sergio Pérez   (Red Bull Racing)
Kolmas:   Carlos Sainz   (Ferrari)
Nopein kierros
Kuljettaja:   Max Verstappen   (Red Bull Racing)
Kierrosaika:  1.49,354 (kierroksella 32)
Belgian Grand Prix 2022 (virallisesti Formula 1 Rolex Belgian Grand Prix 2022) oli Formula 1 -kauden 2022 14. osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. elokuuta | 14:00–15:00 | 15:00–16:00 | 1. vapaat harjoitukset |  |  |  |  |
| 26. elokuuta | 17:00–18:00 | 18:00–19:00 | 2. vapaat harjoitukset |  |  |  |  |
| 27. elokuuta | 13:00–14:00 | 14:00–15:00 | 3. vapaat harjoitukset |  |  |  |  |
| 27. elokuuta | 16:00–17:00 | 17:00–18:00 | Aika-ajot |  |  |  |  |
| 28. elokuuta | 15:00–17:00 | 16:00–18:00 | Kilpailu |  |  |  |  |
Vapaat harjoitukset

Osakilpailuviikonloppua varten moni talli oli tuonut uusia päivitysosia erityisesti autojensa takasiipiin vähentääkseen ilmanvastusta sekä parantaakseen suoranopeutta. Ensimmäisissä vapaissa harjoituksissa Haasin Kevin Magnussenin auto jäi radan varteen sähkövian vuoksi, mikä vei paljon harjoitusaikaa muilta kuljettajilta. Lisäksi radalla alkoi sataa harjoitusten loppuvaiheessa, jolloin kuljettajat eivät pystyneet parantamaan kierrosaikojaan. Ensimmäisten vapaiden harjoitusten nopein oli Ferrarin Carlos Sainz ennen tallikaveriaan Charles Leclerciä ja Red Bullin Max Verstappenia.
Toisissa vapaissa harjoituksissa sateiset olosuhteet jatkuivat, mikä aiheutti monen kuljettajan ajautumisen ratarajojen ulkopuolelle. Mercedeksellä oli vaikeuksia rengaslämpöjen kanssa kylmällä sadekelillä, mikä vaikutti erityisesti Lewis Hamiltonin ajamiseen ja suoranopeuteen. Verstappen oli toisten vapaiden harjoitusten nopein, Leclerc toinen ja McLarenin Lando Norris kolmas.
Kolmansissa vapaissa harjoituksissa kuljettajat keskittyivät nopeiden kierrosaikojen ajamiseen, vaikka moni heistä sai lähtöruuturangaistuksen kilpailuun. Punaisia lippuja heilutettiin radalla, kun Leclerc kolaroi ratavalliin ja pyörähti soralle. Haasin Mick Schumacherin ajamista vaikeutti hänen autonsa sensorivika ja Aston Martinin Sebastian Vettel puolestaan kärsi aikakierroksillaan moottorin toimintahäiriöstä. Harjoitusten loppuvaiheen sadetta lukuun ottamatta harjoitukset ajettiin suurelta osin pilvisellä, kuivalla kelillä. Red Bullin Sergio Pérez oli kolmansien vapaiden harjoitusten nopein, Verstappen toinen ja Sainz kolmas.
Aika-ajot

Aika-ajojen ensimmäisen osion alku viivästyi, koska ratavallit olivat vaurioituneet Porsche Supercupin kilpailussa ja ratavirkailijat joutuivat kiireellisesti korjaamaan niitä. Korjaustöiden jälkeen Red Bullit ja Ferrarit ajoivat nopeimmat kierrosaikansa vain kerran, koska ne riittivät jatkoon pääsemiseen. Mercedeksellä puolestaan jatkuivat ongelmat rengaslämpöjen kanssa, mitä vaikeutti lisäksi kevyet sadekuurot radalla. Vettel karsiutui jatkosta vain kahden sekunnin tuhannesosan verran ja Magnussenin kierroaika epäonnistui kahdeksannessa mutkassa tehdyn lukkojarrutuksen vuoksi. AlphaTaurin Yuki Tsunoda karsiutui jatkosta ja hänelle jouduttiin aika-ajojen jälkeen vaihtamaan uusia osia moottoriin, mistä hän sai lähtöruuturangaistuksen kilpailuun.
Toisessa osiossa Ferrarin ja Red Bullin kärkivauhti jatkui. McLarenin ja Alpinen osalta aika-ajot keskittyivät vetoavun antamiseen tallikavereiden välillä, minkä vaikutuksesta Norris sekä Alpinen Esteban Ocon ja Fernando Alonso pääsivät jatkoon. Williamsin Alexander Albon ajoi myös ensimmäistä kertaa kauden aikana aika-ajoissa viimeiseen osioon.
Kolmannessa osiossa Verstappen ajoi nopeimman kierroksensa aikaisessa vaiheessa, mutta Pérezin ensimmäinen kierrosaika hylättiin ratarajojen ylittämisen vuoksi. Ferrari päätti antaa Leclercin avulla Sainzille vetoapua suorilla, mutta Sainzin aikakierros epäonnistui soralle tehdyn pienen ajovirheen viedessä liikaa aikaa. Lisäksi Leclercin autoon vaihdettiin vahingossa uusi tuore rengasseos kuluneen sijasta.
Verstappenin kärkiajasta huolimatta Sainz sai paalupaikkamerkinnän Verstappenin lähtöruuturangaistuksen vuoksi, ja useamman kuljettajan rangaistusten myötä Pérez oli toinen ja Alonso kolmas. Mercedes ei ollut tyytyväinen aika-ajotulokseensa, koska Hamilton sijoittui ennen muiden kuljettajien lähtöruuturangaistuksia seitsemänneksi ja tallikaveri George Russell kahdeksanneksi.
Kilpailu

Kilpailun lähdössä Sainz säilytti kärkipaikkansa, mutta hänen takanaan Hamilton ja Alonso kolaroivat keskenään pari mutkaa myöhemmin, minkä seurauksena Hamilton keskeytti kilpailun. Hamiltonille ei annettu tilanteesta rangaistusta. Turva-auto otettiin radalle kierrosta myöhemmin, koska Alfa Romeon Valtteri Bottas joutui keskeyttämään kilpailun kolaroituaan Williamsin Nicholas Latifin kanssa.
Turva-auton aikana Leclerc joutui tulemaan varikolle, koska hänen oikean eturenkaansa jarru savutti, minkä talli ja tuomaristo havaitsivat johtuvan edessä ajaneen Verstappenin kypärän muovisesta suojakalvosta. Uusintalähdössä kärkiviisikon sijoitukset eivät muuttuneet, mutta heidän takanaan Verstappen alkoi nousta paremmille sijoituksille ohittamalla parin kierroksen sisällä muun muassa Vettelin ja Alonson. Ferrari vaihtoi kilpailun aikana Sainzille varasuunnitelman mukaisen kilpailutaktiikan. Verstappen puolestaan ohitti Pérezin, kun hän ilmoitti talliradioon Pérezin ajavan liian hitaasti.
Kilpailun kärkitaistelu oli suurelta osin Red Bullin ja Ferrarin välistä kaksintaistelua, kunnes Verstappen ja Pérez kasvattivat taktiikkansa avulla eroaan muihin kilpailun kärjessä. Ferrari joutui tekemään tuplapysähdyksen kierroksella 26. Myöhemmin kierroksella 42 Leclerc teki kolmannen varikkopysähdyksensä ajaakseen kilpailun nopeimman kierrosajan, mutta hän sai varikon ylinopeudesta aikarangaistuksen ja putosi lopputuloksissa kuudenneksi.
Verstappen ajoi kilpailun voittoon ennen tallikaveriaan Péreziä ja Sainz oli kolmas. Kilpailun näyttävimmät ohitukset koettiin Oconin toimesta, kun hän ensin ohitti McLarenin Daniel Ricciardon ja Latifin kierroksella 17 ja myöhemmin kierroksella 36 hän teki tuplaohituksen Ricciardosta sekä AlphaTaurin Pierre Gaslysta ajamalla näiden rinnalla Kemmelin suoralla. Albon ajoi viimeiselle pistesijoitukselle, mistä hän joutui taistelemaan nopeampia autoja vastaan.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.44,581 | 1.44,723 | 1.43,665 | 14 |
| 2 | 55 |  Carlos Sainz | Ferrari | 1.45,050 | 1.45,418 | 1.44,297 | 1 |
| 3 | 11 |  Sergio Pérez | Red Bull Racing-RBPT | 1.45,377 | 1.44,794 | 1.44,462 | 2 |
| 4 | 16 |  Charles Leclerc | Ferrari | 1.45,572 | 1.44,551 | 1.44,553 | 15 |
| 5 | 31 |  Esteban Ocon | Alpine-Renault | 1.46,039 | 1.45,475 | 1.45,180 | 16 |
| 6 | 14 |  Fernando Alonso | Alpine-Renault | 1.46,075 | 1.45,552 | 1.45,368 | 3 |
| 7 | 44 |  Lewis Hamilton | Mercedes | 1.45,736 | 1.45,420 | 1.45,503 | 4 |
| 8 | 63 |  George Russell | Mercedes | 1.45,650 | 1.45,461 | 1.45,776 | 5 |
| 9 | 23 |  Alexander Albon | Williams-Mercedes | 1.45,672 | 1.45,675 | 1.45,837 | 6 |
| 10 | 4 |  Lando Norris | McLaren-Mercedes | 1.45,745 | 1.45,603 | 1.46,178 | 17 |
| 11 | 3 |  Daniel Ricciardo | McLaren-Mercedes | 1.46,212 | 1.45,767 |  | 7 |
| 12 | 10 |  Pierre Gasly | AlphaTauri-RBPT | 1.46,183 | 1.45,827 |  | 8 |
| 13 | 24 |  Zhou Guanyu | Alfa Romeo-Ferrari | 1.46,178 | 1.46,085 |  | 18 |
| 14 | 18 |  Lance Stroll | Aston Martin Aramco-Mercedes | 1.46,256 | 1.46,611 |  | 9 |
| 15 | 47 |  Mick Schumacher | Haas-Ferrari | 1.46,342 | 1.47,718 |  | 19 |
| 16 | 5 |  Sebastian Vettel | Aston Martin Aramco-Mercedes | 1.46,344 |  |  | 10 |
| 17 | 6 |  Nicholas Latifi | Williams-Mercedes | 1.46,401 |  |  | 11 |
| 18 | 20 |  Kevin Magnussen | Haas-Ferrari | 1.46,557 |  |  | 12 |
| 19 | 22 |  Yuki Tsunoda | AlphaTauri-RBPT | 1.46,692 |  |  | Varikko |
| 20 | 77 |  Valtteri Bottas | Alfa Romeo-Ferrari | 1.47,866 |  |  | 13 |
107 % aika: 1.51,901
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 44 | 1:25.52,894 | 14 | 25+1 |
| 2. | 11 |  Sergio Pérez | Red Bull Racing-RBPT | 44 | +17,841 | 2 | 18 |
| 3. | 55 |  Carlos Sainz | Ferrari | 44 | +26,886 | 1 | 15 |
| 4. | 63 |  George Russell | Mercedes | 44 | +29,140 | 5 | 12 |
| 5. | 14 |  Fernando Alonso | Alpine-Renault | 44 | +1.13,256 | 3 | 10 |
| 6. | 16 |  Charles Leclerc | Ferrari | 44 | +1.14,936 | 15 | 8 |
| 7. | 31 |  Esteban Ocon | Alpine-Renault | 44 | +1.15,640 | 16 | 6 |
| 8. | 5 |  Sebastian Vettel | Aston Martin Aramco-Mercedes | 44 | +1.18,107 | 10 | 4 |
| 9. | 10 |  Pierre Gasly | AlphaTauri-RBPT | 44 | +1.32,181 | Varikko | 2 |
| 10. | 23 |  Alexander Albon | Williams-Mercedes | 44 | +1.41,900 | 6 | 1 |
| 11. | 18 |  Lance Stroll | Aston Martin Aramco-Mercedes | 44 | +1.43,078 | 9 |  |
| 12. | 4 |  Lando Norris | McLaren-Mercedes | 44 | +1.44,739 | 17 |  |
| 13. | 22 |  Yuki Tsunoda | AlphaTauri-RBPT | 44 | +1.45,217 | Varikko |  |
| 14. | 24 |  Zhou Guanyu | Alfa Romeo-Ferrari | 44 | +1.46,252 | 18 |  |
| 15. | 3 |  Daniel Ricciardo | McLaren-Mercedes | 44 | +1.47,163 | 7 |  |
| 16. | 20 |  Kevin Magnussen | Haas-Ferrari | 43 | +1 kierros | 12 |  |
| 17. | 47 |  Mick Schumacher | Haas-Ferrari | 43 | +1 kierros | 19 |  |
| 18. | 6 |  Nicholas Latifi | Williams-Mercedes | 43 | +1 kierros | 11 |  |
| Kesk. | 77 |  Valtteri Bottas | Alfa Romeo-Ferrari | 1 | Kolari (Latifi) | 13 |  |
| Kesk. | 44 |  Lewis Hamilton | Mercedes | 0 | Kolarivauriot (Alonso) | 4 |  |
Nopein kierros:  Max Verstappen (Red Bull Racing-RBPT) 1.49,354 (kierroksella 32).
Lähteet:
Muuta

Radan turva-alueita muutettiin kautta varten, koska kilpailunjärjestäjät halusivat parantaa radan turvallisuutta sekä mahdollistaa muiden kilpasarjojen, etenkin moottoripyöräkilpailujen, järjestämisen leveämpien ulosajoalueiden ja parempien sora-alueiden avulla.
Mercedes ajoi osakilpailuviikonloppuna retromallisella korimaalauksella, koska tallin AMG-osastolla oli 55-vuotisjuhlat.
Audi ilmoitti osallistuvansa Formula 1 -sarjaan kaudella 2026.
Alfa Romeo ilmoitti lopettavansa yhteistyön Sauberin kanssa kauden 2023 jälkeen.
Ennen osakilpailuviikonloppua uutisoitiin, että Daniel Ricciardo ei jatka McLarenin kuljettajana kaudella 2023.
Kilpailuviikonlopun aikana kuljettajien sopimuksia valvova CRB sai käsiteltäväkseen Oscar Piastria koskevan sopimuskiistan McLarenin ja Alpinen välillä, mikä päättyi McLarenin eduksi ja Piastrin kuljettajasopimukseen kyseisessä tallissa.
CS Marítimo

CS Marítimo on portugalilainen jalkapalloseura, joka tulee Funchalista Madeiran saarelta. Se pelaa tällä hetkellä Portugalin korkeimmalla sarjatasolla Primeira Ligassa. Joukkue on perustettu vuonna 1910, ja se pelaa kotiottelunsa vuonna 1957 avatulla Estádio dos Barreirosilla.
CS Marítimo on pelannut historiansa aikana viidesti UEFA Cupissa, kausilla 1993–1994, 1994–1995, 1998–1999, 2001–2002 ja 2003–2004.
Joukkueen paikallisvastustaja on CD Nacional, joka myös pelaa Portugalin pääsarjassa.
Portugalin maajoukkueessa pelanneista Danny on Marítimon kasvatti, ja myös Pepe aloitti ammattilaisuransa seurassa. Marítimoa ovat edustaneet portugalilaisista maajoukkuepelaajista myös muun muassa Jorge Costa, Ariza Makukula, Danilo Pereira ja Nuno Valente.
Saavutukset

Portugalin Cup: 1926
Pelaajia

Suluissa vuodet edustusjoukkueessa.
| --- | --- |
  Alan (2001–2005)   Selim Benachour (2011–2012)   Abdelmalek Cherrad (2010–2011)   Jorge Costa (1991–1992)   Danny (2011–2012)   Baba Diawara (2008–2012)   Djalma (2007–2011)   Aliu Djaló (2013–2014)   Paulo Duarte (1993–1995)   Edinho (2011)   Paulo Fonseca (1997–1998) :   Kléber (2009–2011)   Ariza Makukula (2007–2008)   Gustavo Manduca (2004–2005)   Rui Marques (2004–2005)   Pepe (2002–2004)   Danilo Pereira (2013–2015)   José Sá (2013–2016)   Fernando Santos (1979–1980)   Tarik Sektioui (1999)   Suk Hyun-jun (2013)   Nuno Valente (2006–2007)
Aiheesta muualla

CS Marítimon kotisivu
Bokseri (täsmennyssivu)

Wikisanakirjassa on tähän liittyvä sananselitys: .
Bokseri tai bokserit voi tarkoittaa muun muassa seuraavia asioita:
bokseri, koirarotu
bokserit, alushousumalli
bokserimoottori, polttomoottorityyppi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bokseri”, voi hakea sivunnimihaulla, laajalla sivunnimihaulla tai tekstihaulla.
Nikita Šabalkin

| Nikita Šabalkin> Henkilötiedot |
| --- | --- |
Koko nimi:  Nikita Aleksejevitš Šabalkin
Syntynyt: 9. lokakuuta 1986 (ikä 38) Ordžonikidze, Pohjois-Ossetian ASNT, Neuvostoliitto
Kansalaisuus:   Venäjä
Koripalloilija
Pelipaikka:  Pieni laitahyökkääjä / Iso laitahyökkääjä / Sentteri
Pituus:  206 cm
Paino:  104 kg
Pelaajaura
Seurajoukkueet
2004–2006 2005–2006 2006–2007 2007–2009 2009–2010 2010–2011 2011–2013 2013:   TsSK VVS Samara  PBK TsSKA Moskova  TsSK VVS Samara  Himki BK  Triumph Ljubertsy  MBK Dinamo Moskova  BK Lokomotiv Kuban  UNIKS Kazan
Maajoukkueet
:   Venäjä
Aiheesta muualla
FIBA
| Mitalit> Maa:   Venäjä.Miesten koripallo.EM-kilpailut  | Mitalit> Maa:   Venäjä.Miesten koripallo.EM-kilpailut  | Mitalit> Maa:   Venäjä.Miesten koripallo.EM-kilpailut  | Maa:   Venäjä> Miesten koripallo. |
| --- | --- | --- | --- |
|  Kultaa | Espanja 2007 |  |  |
|  Pronssia | Liettua 2011 |  |  |
Nikita Aleksejevitš Šabalkin (ven. Никита Алексеевич Шабалкин, s. 9. lokakuuta 1986 Ordžonikidze, Pohjois-Ossetian ASNT, Neuvostoliitto) on venäläinen koripalloilija.
Šabalkin voitti Venäjän maajoukkueessa Euroopan mestaruuden Espanjassa 2007 ja EM-pronssia Liettuassa 2011.
Chanteloup (Deux-Sèvres)

| Chanteloup |
| --- | --- |
 Chanteloup’n kartta
 Chanteloup
 Koordinaatit: 46°46′02″N, 00°31′23″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  20,7 km²
Väkiluku (2016):  1 009
 – Väestötiheys:  48,7 as./km²
Postinumero:  79320
Infobox OKVirheellinen NIMI-arvo: 
Chanteloup on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 20,7 neliökilometriä ja siellä on arviolta 1 009 asukasta (vuonna 2016).
Kunta sijaitsee departementin luoteisosassa Bressuiren ja Moncoutantin välisen tien varrella. Kunnan korkein kohta on 221 metriä merenpinnasta.
Chanteloup’ssa sijaitsee 1600-luvulla rakennettu Etrien linna.
Aiheesta muualla

Kuvia tai muita tiedostoja aiheesta Chanteloup Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Chanteloup (Deux-Sèvres)
Käännös suomeksi
Bruchsal

| Bruchsal |
| --- | --- |

 vaakuna
 Bruchsal
 Koordinaatit: 49°7.4′N, 8°35.9′E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  Karlsruhe
Hallinto:  
 – Pormestari:  Cornelia Petzold-Schick
Pinta-ala:  
 – Kokonaispinta-ala:  93,02 km²
Korkeus:  114 m
Väkiluku (30.6.2022):  46 206
 – Väestötiheys:  497 as./km²
 
 www.bruchsal.de  
Infobox OKVirheellinen NIMI-arvo: 
Bruchsal on kaupunki Baden-Württembergin osavaltiossa, lounaisessa Saksassa. Se sijaitsee noin 20 kilometriä pohjoiseen Karlsruhen kaupungista ja kuuluu Karlsruhen piirikuntaan sekä hallintopiiriin. Kesäkuun 2022 lopussa Bruchsalin asukasluku oli 46 206. Kaupungin pinta-ala on 93,02 neliökilometriä ja asukastiheys 497 as./km². Asukasluku ylitti 20 000 asukkaan rajan vuonna 1955.
Historia

Varhaisin maininta Bruchsalista virallisissa asiakirjoissa sijoittuu vuoden 976 tienoille. Vuonna 1056 Pyhän saksalais-roomalaisen keisarikunnan keisari Henrik III lahjoitti asutuksen Speyerin piispalle. Se pysyi osana Speyerin hiippakuntaa vuoden 1802 sekularisaatioon asti. Vuonna 1248 Bruchsaliin viitattiin ensimmäisen kerran kaupunkina. Kolmikymmenvuotisessa sodassa vuonna 1622 Bruchsal tuhottiin täysin. Vuosina 1676 ja 1689 kaupunki joutui jälleen ranskalaisten tuhoamaksi.
1720-luvulla aloitettiin Bruchsalin linnan rakennustyöt. Linnasta rakennettiin Speyerin ruhtinaspiispan residenssi, ja täten Bruchsalista tuli vaikutusvaltainen kaupunki. Vuonna 1796 ranskalaisjoukot miehittivät kaupungin. Vuoden 1802 sekularisaatiossa kaupunki menetti vaikutusvaltaisen asemansa. Vuonna 1841 valmistui Bruchsalin, Heidelbergin ja Karlsruhen yhdistävä rautatie. Kaupunki kasvoi teollistumisen myötä.
Vuoden 1945 maaliskuun ensimmäisenä päivänä liittoutuneet pommittivat Bruchsalia. Kaupunki tuhottiin raunioiksi. Vuonna 1956 Bruchsalille myönnettiin niin kutsutun suuren piirikaupungin (saks. Große Kreisstadt) status kaupungin asukasluvun ylittäessä 20 000 rajan. Vuosina 1971–1974 viisi naapurikuntaa liitettiin Bruchsalin kaupunkiin. Vuonna 1973 Bruchsalin piirikunta liitettiin osaksi Karlsruhen piirikuntaa, ja täten Bruchsal menetti asemansa piirikaupunkina.
Nähtävyyksiä

Bruchsalin linna, 1720-luvulla rakentamaan aloitettu Speyerin ruhtinaspiispain linna
Peterskirche, 1700-luvulla rakennettu kirkkorakennus
Martin-Luther-Kirche, kaupungin evankelis-luterilainen pääkirkko
Kaupunginpuutarhat
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut (saksaksi)
Bruno Österberg

Johan Bruno Österberg (16. marraskuuta 1893 Helsinki – 30. joulukuuta 1974 Helsinki) oli suomalainen ruotsin kielellä kirjoittanut kirjailija.
Teoksia

Långfärdsliv. Bro, Åbo 1945